Paavo Ellilä

Paavo Arvo Olavi Ellilä (12. maaliskuuta 1909 Elimäki – 18. huhtikuuta 1990 Elimäki) oli suomalainen kunnallispoliitikko, maanviljelijä ja näytelmäkirjailija.

Ellilä osallistui pitkäaikaisesti Elimäen kunnallispolitiikkaan ollen Elimäen kunnanvaltuuston jäsen ja oli aikaisemmin taksoituslautakunnan jäsenenä ja puheenjohtajana. Ellilällä oli useita luottamustoimia. Hän oli Kaakkois-Suomen mielisairaanhoitopiirin kuntainliiton liittovaltuuston jäsen, eläketoimikunnan jäsen, Kymen-Mikkelin tuberkuloosipiirin kuntainliiton liittovaltuuston jäsen sekä pitkäaikainen Elimäen kunnan sosiaalilautakunnan jäsen ja puheenjohtaja.

Ellilän puoliso oli Aune Ellilä (o.s. Seppälä) (1910–1999). Ellilät asuivat Elimäen Vilppulassa.

Näytelmiä 
 Elimäen Pestoomarkkinat : kuvaelma. P. Ellilä, Elimäki 1975
 Moision Säteri : 4-osainen pienoisnäytelmä Moision ja Villikkalan kartanoiden ostosta Elimäen kunnalle vuonna 1906–1907. P. Ellilä, Elimäki 1978 (kantaesitys Elimäen Pestoomarkkinoilla 1.9.1979)

Lähteet 
 Kymenlaakson kirjailijat : Paavo Ellilä

Viitteet 

Suomalaiset poliitikot
Suomalaiset näytelmäkirjailijat
Vuonna 1909 syntyneet
Vuonna 1990 kuolleet